**ZÁPIS č. 9**

 **Z RIADNEHO ZASADNUTIA SPRÁVNEJ RADY TASR**

 **26. septembra 2023 so začiatkom o 15.00 h**

**Prítomní členovia Správnej rady:** Jozef Bednár, Peter Mestický, Alena Mezeiová, Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

Program:

1. **Vyjadrenie Protimonopolného úradu Slovenskej republiky k zmene financovania TASR od roku 2024**
2. **Metodika pre výpočet výšky náhrady a kontrolu nadmernej náhrady za služby vo verejnom záujme**
3. **Rôzne**

**UZNESENIE č. 01/26/09/2023:**

Členovia SR TASR schválili program zasadnutia:

ZA: PROTI: 0 ZDRŽAL SA: 0

J. Bednár

 P. Mestický

 A. Mezeiová

 L. Mikuš

 J. Tuhovčák

**Uznesenie bolo prijaté.**

1. **Vyjadrenie Protimonopolného úradu Slovenskej republiky k zmene financovania TASR od roku 2024**

TASR v spolupráci s MK SR požiadalo Protimonopolný úrad SR ako koordinátora pomoci o stanovisko v súvislosti s novou legislatívou upravujúcou financovanie služieb vo verejnom záujme vykonávaných TASR zo štátneho rozpočtu od januára 2024.

Žiadosť vychádzala zo skutočnosti, že dňa 20. júna 2023 schválila NR SR zákon č. 242/2023 Z. z., ktorým sa mení a dopĺňa zákon č. 532/2010 o Rozhlase a televízii Slovenska. Článok III. Zákona č. 242/2023 novelizuje zákon č. 358/2008 o TASR a o zmene niektorých zákonov.

Z hľadiska štátnej pomoci právnym základom poskytovania príspevkov pre TASR zo štátneho rozpočtu je Rozhodnutie Komisie č. 2012/21/EÚ z 20. decembra 2011 o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu.

Náhrada poskytovaná TASR, podľa zákona o TASR, spadá do kategórie podľa článku 2, ods. 1, písm. a) rozhodnutia 2012/21/EÚ ako náhrada za poskytovanie služieb všeobecného hospodárskeho charakteru v oblastiach iných ako doprava a dopravná infraštruktúra.

V zmysle novely zákona o TASR zmena zákona spočíva v modifikácii financovania TASR tak, že doterajší príspevok zo štátneho rozpočtu na príslušný rok, určený na poskytovanie služieb vo verejnom záujme na základe zmluvy o poskytovaní služieb vo verejnom záujme a na kapitálové výdavky na uskutočnenie účelových investičných prostriedkov vo verejnom záujme, sa zrušujú a nahrádzajú nárokovateľným príspevkom zo štátneho rozpočtu v zmysle par. 6, ods. 1, písm. b) a par. 6a novely zákona o TASR.

Protimonopolný úrad v svojom vyjadrení k zmene financovania TASR uvádza, že v prípade poskytovania nárokovateľného príspevku pre TASR podľa novely zákona o TASR je uplatniteľný postup v súlade s rozhodnutím 2012/21/EÚ bez potreby notifikácie zmeny financovania TASR Európskej komisii.

 PMÚ odporučil TASR v súčinnosti s Ministerstvom kultúry uzavrieť zmluvu so štátom na kvantifikáciu a vyhodnocovanie financovania, ako aj upraviť metodiku výpočtu výšky náhrady a kontrolu nadmernej náhrady za služby vo verejnom záujme.

Členovia Správnej rady po krátkej diskusii vzali materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Metodika pre výpočet výšky náhrady a kontrolu nadmernej náhrady za služby vo verejnom záujme**

Podľa V. Puchalu je Metodika pre výpočet výšky náhrady a kontrolu nadmernej náhrady

za služby vo verejnom záujme udelenej podnikom povereným poskytovaním služieb všeobecného

hospodárskeho záujmu vytvorená v súlade s Rozhodnutím Komisie č. K(2011) 9380 z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu vytvorená v súlade s Rozhodnutím komisie č. K(2011) 9380 o uplatňovaní článku 106 ods. 2 Zmluvy o fungovaní Európskej únie (ZFEÚ) na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu a slúži najmä na určenie výpočtu náhrady za služby vo verejnom záujme a stanovenie postupov na kontrolu nadmernej náhrady.

Príspevok zo štátneho rozpočtu poskytnutý TASR ako prijímateľovi vo výške náhrady za služby všeobecného hospodárskeho záujmu predstavuje štátnu pomoc, ktorá je zlučiteľná s vnútorným trhom a vyňatá z notifikačnej povinnosti podľa čl. 108 ods. 3 ZFEÚ za predpokladu, že sú splnené podmienky stanovené v rozhodnutí.

Rozhodnutie sa okrem iného uplatňuje na štátnu pomoc vo forme náhrady za služby vo verejnom záujme udelenej podnikom v súvislosti so službami všeobecného hospodárskeho záujmu v zmysle čl. 106 ods. 2 ZFEÚ7 ak:

* ide o náhradu za poskytovanie služieb všeobecného hospodárskeho záujmu v oblastiach iných ako doprava a dopravná infraštruktúra vo výške menej ako 15 mil. EUR ročne,
* podnik je poverený poskytovaním služieb všeobecného hospodárskeho záujmu a obdobie trvania poverenia nepresiahne 10 rokov (okrem prípadov, ak sa od poskytovateľa služby vyžaduje významná investícia, ktorú treba amortizovať počas dlhšieho obdobia).

Ak počas trvania poverenia prestanú plniť podmienky na uplatňovanie tohto rozhodnutia, opatrenie sa musí notifikovať v súlade s čl. 108 ods. 3 ZFEÚ.

Štátnu pomoc poskytnutú podľa rozhodnutia možno považovať za zlučiteľnú iba ak je poskytovaná na zabezpečenie poskytovania služieb všeobecného hospodárskeho záujmu, za predpokladu, že sú splnené všetky podmienky rozhodnutia, pričom členské štáty EÚ môžu rozhodnúť, ktoré služby by sa mohli klasifikovať ako služby všeobecného hospodárskeho záujmu.

Aby sa článok 106 ods. 2 ZFEÚ mohol uplatňovať, príslušný podnik musí byť prijímateľ poverený poskytovaním konkrétnej služby všeobecného hospodárskeho záujmu. S cieľom zabezpečiť splnenie kritérií stanovených v článku 106 ods. 2 ZFEÚ bude v poverení, ktoré bude súčasťou zmluvy uvedené o aký podnik ide, aký je presný obsah a trvanie záväzkov služby vo verejnom záujme, prípadne príslušné územie, na ktoré sa tieto záväzky vzťahujú, či boli udelené výlučné alebo osobitné práva, a opis mechanizmu náhrad a parametrov na určenie náhrady a ako sa predchádza možnej nadmernej náhrade a ako sa možná nadmerná náhrada vracia späť, vrátane odkazu na rozhodnutie.

Náhrady súvisiace so službou všeobecného hospodárskeho záujmu, na poskytovanie ktorých bude TASR poverená prostredníctvom zmluvy, sa budú vyplácať ako príspevok určený na úhradu skutočne vynaložených výdavkov počas obdobia jedného roka. Príspevok sa bude vyplácať systémom platby za podmienok stanovených v zmluve.

Príspevok je vedený oddelene na osobitnom účte v Štátnej pokladnici.

Celkové oprávnené výdavky predstavujú čisté náklady, potrebné na poskytovanie služieb všeobecného hospodárskeho záujmu a ich výška musí byť vypočítaná v súlade metodikou výpočtu čistých nákladov.

GR ďalej podrobne informoval o procesných detailoch metodiky a príprave inovovanej verzie i príprave novej zmluvy s MK SR.

Členovia Správnej rady vzali materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rôzne**

Členovia Správnej rady sa dohodli na ďalších termínoch rokovaní:

10/10, 7/11 a 12/12.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 26.septembra 2023

Zapísala:

 Alena Mezeiová v.r.